พอกินยาคุมหมดแผงแล้ววันนี้เป็นวันที่ต้องเริ่มกินแผงใหม่แล้วแต่ประจำเดือนยังไม่มา ควรกินต่อเลยไหมค่ะแล้วจะเสี่ยงต่อการท้องไหม ก่อนหน้านี้ที่กินมาก็ปกติคือถ้ากินหมดแผงแล้วประมา3-4วันประจำเดือนก็จะมา แต่รอบนี้ยังไม่มา มีแต่อาการ(หรือความรู้สึกตัวเอง)เหมือนจะประเดือนจะมาแต่ก็ไม่มีวี่แววแล้วค่ะ
สวัสดีค่ะ หากทานยาคุมกำเนิดครบ 28 เม็ด หรือทานครบ 21 เม็ดและเว้นระยะครบ 7 วันแล้ว แต่ประจำเดือนยังไม่มา ควรลองตรวจหาการตั้งครรภ์ดูก่อน เพราะยาคุมกำเนิดไม่สามารถป้องกันการตั้งครรภ์ได้ 100% หากตรวจไม่พบ ก็ให้เริ่มทานยาแผงใหม่ต่อไปได้เลย ทั้งนี้ หากไม่ได้เกิดจากการตั้งครรภ์ การที่ประจำเดือนไม่มา อาจเป็นผลจากการทานยาคุมกำเนิดต่อเนื่องนานๆได้ โดยเฉพาะยาคุมกำเนิดชนิดที่มีฮอร์โมนต่ำ